PMIndiaData/PMIndiaSum huggingface dataset:
وزیراعظم نے، پروین کمار کو پیرالمپکس گیمز میں ہائی جمپ کے مقابلوں میں، چاندی کا تمغہ حاصل کرنے کے لئے مبارکباد دی

نئی دہلی 03 ستمبر2021: وزیر اعظم جناب نریندر مودی نے ٹوکیومیں جاری پیرالمپکس گیمس میں ہائی جمپ کے مقابلوں میں چاندی کا تمغہ جیتنے پر پروین کمار کو مبارکباددی ہے۔ اپنے ایک ٹویٹ میں وزیر اعظم نے کہا : ‘‘ پیرالمپکس مقابلوں میں چاندی کا تمغہ جیتنے کے لئے پروین کمار پر ہمیں فخر ہے۔یہ تمغہ ان کی سخت محنت اور بے مثال خلوص اور جذبے کا نتیجہ ہے ۔انہیں مبارکباددیتا ہوں ۔ ان کے مستقبل کے لئے نیک خواہشات ۔ #Praise4Para’’
وزیر اعظم نے اندور میں امام حسین ( ایس اے ) کی شہادت کے یاد گاری عشرہ مبارکہ میں شرکت کی

نئی دلّی ، 14 ستمبر؍ وزیر اعظم جناب نریندر مودی نے آج اندور میں امام حسین ( ایس اے ) کی شہادت کی یادگار عشرہ مبارکہ کے موقع پر داؤدی بوہرہ برادری کے ایک اجتماع سے خطاب کیا ۔ وزیر اعظم نے امام حسین کی قربانی کو یاد کرتے ہوئے کہا کہ امام حسین ہمیشہ نا انصافی کے خلاف سینہ سپر رہے اور امن و انصاف کی سر بلندی کے لئے جام شہادت نوش کیا ۔ انہوں نے مزید کہا کہ امام حسین کی تعلیمات آج بھی افادیت کی حامل ہیں ۔وزیر اعظم نے ڈاکٹر سیدنا مفضل سیف الدین کے ذریعہ کئے گئے کام کی ستائش کرتے ہوئے کہا کہ قوم کے تئیں محبت اور وابستگی ان کی تعلیمات کا ہال مارک ہیں ۔ وزیر اعظم نے کہا کہ سب کو ساتھ لے کرچلنے کی تہذیب بھارت کو دوسرے ملکوں سے منفرد حیثیت عطا کرتی ہے ۔ ہمیں اپنے ماضی پر فخر ہے ، ہمیں اپنے حال پر اعتماد ہے اور ہم اپنے روشن مستقبل کے تئیںیقین رکھتے ہیں ۔ وزیر اعظم نے داؤدی بوہرہ برادری کے تعاون کو اجاگر کرتے ہوئے کہا کہ داؤدی بوہرہ سماج نے بھارت کی ترقی اور فروغ کے عمل میں ایک کلیدی رول ادا کیا ہے ۔ انہوں نے اس امر کا اظہار کیا کہ برادری تمام دنیا میں بھارت کی ثقافتی قوت کو پھیلانے کے عظیم کام کو جاری رکھے گی ۔ وزیر اعظم نے داؤدی بوہرہ برادری کے ذریعہ کئے گئے مختلف سماجی اقدامات کا ذکر کرتے ہوئے کہا کہ حکومت شہریوں کے معیار زندگی کو بلند کرنے خاص طور پر غریب اور ضرورت لوگوں کے معیارحیات کو بلند کرنے کے لئے کوشاں ہے ۔اس پس منظر میں انہوں نے حکومت کے ذریعہ کئے گئے ترقیاتی مختلف پہل قدمیوںآیوش مان بھارت ، سوئچھ ، بھارت ابھیان اور پردھان منتری آواس یوجنا کا ذکر کیا ۔ انہوں نے کہا کہ یہ پہل قدمیاں عام لوگوں کی زندگی میں تبدیلی لا رہی ہیں ۔ وزیر اعظم نے اندور کے لوگوں کو سوؤچھ سبھارت کو مشن کے طور پر اپنانے کے لئے مبارک باد پیش کی ۔ انہوں نے کہا کہ کل سوچھتا ہی سیوا ہے نامی اسکیم لانچ کی جائے گی اور اور اس عظیم سوچھتا مشن میں لوگ تیزی سے شرکت کریں گے ۔ کاروباری امور میں بوہرہ برادری کی ایمانداری کا ذکر کرتے ہوئے وزیر اعظم نے کہا کہ حکومت ایمان دارکارو باریوں اور کارکنان کی جی ایس ٹی ، اور دیوالیہ پن اور دیوالیہ قرار دیئے جانے کے ضابطے کے توسط سے مدد کرتی ہے ۔ انہوں نے کہا کہ بھارت کی معیشت نمو پذیر ہے اور نیو انڈیا افق پر روشن ہے ۔ مدھیہ پردیش کے وزیر اعلیٰ جناب شیو راج سنگھ چوہان بھی اس موقع پر موجود تھے ۔ ڈاکٹرسید مفضل سیف الدین نے اس سے قبل مثالی کاموں کے لئے وزیر اعظم کی ستائش کی اور ملک کے لئے ان کے ذریعہ انجام دیئے جانے والے امور میں ان کی کامرانی کی تمناکی ۔ ۔ ۔ ۔ ۔ ۔
کوچی، کیرالہ میں میٹرو اور ریلوے سے متعلق اقدامات کے آغاز پر وزیر اعظم کی تقریر کا  بنیادی متن

کیرالہ کے گورنر جناب عارف محمد خان، وزیر اعلیٰ جناب پنارائی وجین جی ، کیرالہ حکومت کے وزراء، دیگر معززین، کوچی کے میرے بھائیو اور بہنو! آج کیرالہ کا ہر گوشہ اونم کے مقدس تہوار کی خوشی سے شرابور ہے۔ جوش و خروش کے اس موقع پر، کیرالہ کو 4600 کروڑ روپے سے زیادہ کے کنیکٹیویٹی پروجیکٹوں کا تحفہ دیا گیا ہے۔ میں آپ سب کو Ease of Living اور Ease of Doing B ہزار کروڑ روپے سے زیادہ کی مدد دی گئی ہے۔ ان میں سے بہت سے سیاحت کے شعبے سے وابستہ ہیں۔ یہ کیرالہ کی خاصیت رہی ہے، یہاں کے لوگوں کی خاصیت یہ رہی ہے کہ دیکھ بھال اور حساسیت یہاں کے معاشرے کی زندگی کا حصہ ہے۔ کچھ دن پہلے مجھے ہریانہ میں ماں امرتا نند مائی جی کے امرتا ہسپتال کا افتتاح کرنے کا موقع ملا۔ مجھے امرتانندمائی اماں کا شفقت سے بھر پور آشیرواد حاصل کرنے کا بھی موقع نصیب ہوا۔ آج میں کیرالہ کی سرزمین سے ایک بار پھر اظہار تشکر کرتا ہوں۔ ساتھیو، ہماری حکومت سب کا ساتھ، سب کا وکاس، سب کا وشواس اور سب کا پریاس کے بنیادی اصول پر کام کر کے ملک کی ترقی کر رہی ہے۔ آزادی کے اس امرت کال میں، ہم سب مل کر ایک ترقی یافتہ ہندوستان کے راستے کو مضبوط کریں گے، اسی خواہش کے ساتھ،پھر ایک بار آپ سب کو ترقیاتی منصوبوں کے لیے بہت بہت مبارکباد۔ ایک بار پھر سب کو اونم مبارک ہو۔ بہت بہت شکریہ !
کینیا کے سابق وزیر اعظم عزت مآب ریلا اوڈِنگا نے وزیراعظم سے ملاقات کی

نئیدہلی،03جولائی۔وزیراعظم جناب نریندر مودی نے آج نئی دہلی میں کینیا کے سابق وزیر اعظم اور حزب اختلاف کے لیڈر عزت مآب جناب ریلا اوڈنگا سے ملاقات کی ۔ اس موقع پر وزیر اعظم نے ایک دہائی قبل کے اس زمانے کی یادوں کا تذکرہ کیا ،جب انہوں نے گجرات کے وزیراعلیٰ کی حیثیت سے کینیا کا دورہ کیا تھا۔اس کے جواب میں جناب اوڈنگا نے بھی 2009 اور 2012 میں اپنے سفر ہند کی خوشگوار یادوںکا تذکرہ کیا۔ اس ملاقات کے دوران دونوں لیڈروں نے حال کے برسوںمیں ہند- کینیا تعلقات میں پیش رفت اور باہمی مفاد کے علاقائی اور عالمی امور پرتبادلہ خیالات کیا ۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیراعظم نے لوگوں کو نوراتری کی مہاسپتمی کی مبارکباد دی

وزیراعظم جناب نریندر مودی نے نوراتری کی مہاسپتمی کے مقدس موقع پر لوگوں کو مبارکباد پیش کی ہے۔ جناب مودی نے ماں کلراتری سے ان کے تمام عقیدت مندوں کے لئے آشیررواد بھی طلب کیا اور ماں کلراتری کی دعائیہ مناجات (استوتی) کو بھی مشترک کیا۔ ایک ٹوئیٹ میں وزیراعظم نے کہا: "सुखप्रसन्नवदनां स्मेराननसरोरुहाम्। एवं सञ्चियन्तयेत्कालरात्रिं सर्वकामसमृद्धिदाम्॥ ’’اہل وطن کو نوراتری کی مہاسپتمی کی نیک خواہشات ۔ماں کلراتری کی شفقت اور نوازش سے آپ سبھی کی زندگی روشن اور خوشگوار ہو۔ ان سے متعلق ایک استوتی۔۔۔‘‘
وزیر اعظم جناب نریندر مودی نے جنم اشٹمی کے مقدس موقع پر عوام کو مبارکباد دی

نئی دہلی 11،اگست 2020 وزیر اعظم جناب نریندر مودی نے آج جنم اشٹمی کے مبارک موقع پر عوام کو مبارکباد دی ہے۔ ایک ٹوئٹ میں وزیر اعظم نے کہاکہ سبھی ہم وطنوں کو جنم اشٹمی کے مقدس موقع پر بہت بہت مبارکباد۔ جے شری کرشن ۔ انہوں نے جنم اشٹمی کے مقدس موقع پر نیک خواہشات بھی پیش کی۔ ……………………………………………………… م ن، ح ا، ع ر 11-08-2020
وزیر اعظم نے مردوں کی ٹرپل جمپ کے زمرے میں گولڈ میڈل جیتنے پر ایلدھوس پال کو مبارکباد دی

وزیر اعظم جناب نریندر مودی نے برمنگھم سی ڈبلیو جی 2022 میں مردوں کی ٹرپل جمپ کے زمرے میں گولڈ میڈل جیتنے پر ایلدھوس پال کو مبارکباد دی ہے۔ ایک ٹویٹ میں وزیر اعظم نے کہا؛ ”آج کا ٹرپل جمپ ایونٹ تاریخی ہے۔ ہمارے کھلاڑیوں نے شاندار کارکردگی کا مظاہرہ کیا ہے۔ شاندار باصلاحیت ایلدھوس پال کو مبارک ہو جنھوں نے گولڈ میڈل جیتا ہے اور پچھلے بین الاقوامی مقابلوں میں اپنی اچھی کارکردگی کا سہارا لیا ہے۔ ان کی لگن قابل تعریف ہے۔ #Cheer4India“ ش ح۔ ف ش ع-م ف
کابینہ نے  تجارتی یونینوں  کو تسلیم کئے جانے سے  متعلق  شقیں  تیار کرنے کے لئے   ٹریڈیونین  ایکٹ  1926 میں ترمیم کو منظوری دی

نئی دہلی، 2جنوری 2019/ وزیراعظم جناب نریندرمودی کی سربراہی میں مرکزی کابینہ نے ٹریڈ یونینوں کو تسلیم کئے جانے سے متعلق شقیں تیار کرنے کے لئے ٹریڈ یونین ایکٹ 1926 کو منظوری دے دی ہے۔ فائدے: منظوری سے جو آسانیاں پیدا ہوں گی وہ حسب ذیل ہیں: 1۔مرکز اور ریاست میں ٹریڈ یونینوں کو تسلیم کیا جانا 2۔ سہ فریقی اداروں میں ورکروں کی صحیح نمائندگی کو یقینی بنانا۔ 3۔ حکومت کے ذریعہ ورکروں کی نمائندگی کی من مانی نامزدگی پر روک تھام۔ 4۔ مقدمے اور صنعتی بے چینی کم کرنا۔ مجوزہ بل سے اس بات کو یقینی بنایا جاسکے گا کہ حکومت کے ذریعہ سہ فریقی اداروں میں ورکروں کی نمائندگی مزید شفا ف بن جائے گی۔ ٹریڈ یونینیں صنعتی ہم آہنگی کو بنائے رکھنے میں جوابدہ ہوں گی۔ مرکز اور ریاستی سطح پر ٹریڈ یونینو ں کو تسلیم کیے جانے سے اس طرح کے عمل کو محتلف محکموں کے ذریعہ دوہرائے جانے سے بچایا جاسکے گا۔ تسلیم شدہ ٹریڈ یونینوں کو مرکز یا ریاستی سطح پر مخصوص ذمہ داریاں دی جاسکیں گی۔ ۔۔۔۔۔۔۔۔۔۔۔ م ن۔ ۔ ج۔
وزیر اعظم نریندر مودی نے وارانسی میں اہم ترقیاتی پروجیکٹوں کا افتتاح کیا

نئی دہلی،18 ستمبر2018؍وزیر اعظم جناب نریندر مودی نے آج وارانسی میں واقع بنارس ہندو یونیورسٹی میں ایک جلسہ عام کے دوران بہت سے اہم ترقیاتی پروجیکٹوں کا افتتاح کیا اور ان کا سنگ بنیاد رکھا۔ جن پروجیکٹوں کا افتتاح کیا گیا ان میں پرانی کاشی کے لئے مربوط بجلی کی ترقی کی اسکیم اور بنارس ہندو یونیورسٹی میں اٹل انکیوبیشن سینٹر شامل ہیں۔ جن پروجیکٹوں کا سنگ بنیاد رکھا گیا ، اس میں بنارس ہندو یونیورسٹی میں ریجنل آنکھوں کی بیماری کے علاج کا مرکز شامل ہے۔ آج ان پروجیکٹوں کا افتتاح کیا گیا یا ان کا سنگ بنیاد رکھا گیا۔ ان کی مجموعی مالیت 550 کروڑ روپے سے زیادہ ہے۔ اس موقع پر اظہار خیال کرتے ہوئے وزیر اعظم نے کہا کہ وارانسی میں تبدیلی لانے کی کوششوں کے علاوہ اس شہر کی مالا مال ثقافت کو بچانے کے لئے بھی کوششیں کی جارہی ہیں۔ انہوں نے کہا کہ شہر کو جدید بنایا جارہا ہے اور ان کی قدیم شناخت کا تحفظ کیا جارہا ہے۔ جناب مودی نے کہا کہ گزشتہ چار سال کے دوران جو تبدیلی لائی گئی ہے اس سے اب کاشی کے عوام کے مسائل حل ہوں گے۔ وزیر اعظم نے بجلی ، سڑک اور دیگر بنیادی ڈھانچے کے سیکٹروں میں مختلف پروجیکٹوں کا ذکر کیا، جن پر خاطر خواہ ترقی ہوچکی ہے اور جن سے وارانسی اور اس کے آس پاس کے علاقوں کے عوام کی زندگی میں بہتری آئی ہے۔وزیر اعظم نے کہا کہ جب لوگوں نے وارانسی کینٹ اسٹیشن کی تصویریں آن لائن پوسٹ کی تو انہوں نے بہت خوشی محسوس کی۔ انہوں نے اس کا م کا بھی ذکر کیا جو ٹرانسپورٹ کے بنیادی ڈھانچے کی جدید کاری کے لئے کیا گیا ہے۔ انہوں نے صفائی ستھرائی کی سمت کئے جارہے کاموں کا بھی ذکر کیا اور انہوں نے کہا کہ یہ قدم جو سیاحت میں تبدیلی لائے گا ایک جاری عمل ہے۔ اس تناظر میں انہوں نے سارناتھ میں کئے جارہے کام کا بھی ذکر کیا۔ وزیر اعظم نے کہا کہ سڑکیں، بجلی اور پانی جیسی بنیادی سہولتیں وارانسی کے اطراف دیہی علاقوں میں فراہم کی جارہی ہیں۔ انہوں نے کہا کہ کاشی اب صحت کا ابھرتا ہوا مرکز ہے۔ اٹل انکیوبیشن سینٹر کا ذکر کرتے ہوئے جس کا آج افتتاح کیا گیا انہوں نے کہا کہ اسٹارٹ اپ پہلے ہی شروع ہوگئے ہیں، تاکہ وہ اس سے جڑ کیں۔ انہوں نے کہا کہ وارانسی ملک میں ایک منتخب شہر ہے،جہاں پائپ کوکنگ گیس دسیتاب کرائی جارہی ہے۔ وزیر اعظم نے وارانسی کے عوام سے کہا کہ وہ شہر کی کایا پلٹ کے لئے اس مشترکہ عزم کو پورا کرنے کے تئیں خود کو وقف کریں۔ م ن۔ح ا۔ن ع
وزیر اعظم پریاگ راج میں: نئے ایئرپورٹ کمپلیکس، کنبھ میلے کے لیے انٹیگریٹیڈ کمانڈ اینڈ کنٹرول سینٹر کا افتتاح، ترقیاتی پروجیکٹوں کا آغاز

نئی دہلی،16/دسمبر وزیر اعظم جناب نریندر مودی نے آج پریاگ راج میں ایک نئے ایئرپورٹ کمپلیکس اور کنبھ میلے کے لیے ایک انٹیگریٹیڈ کمانڈ اینڈ کنٹرول سینٹر کا افتتاح کیا۔ وزیر اعظم نے گنگا پوجن بھی کیا اور سوچھ کنبھ نمائش دیکھی۔ انھوں نے پریاگ راج میں اکشے وٹ کا بھی دورہ کیا۔ انھوں نے پریاگ راج میں انڈاوا میں مختلف ترقیاتی پروجیکٹوں کو قوم کے نام وقف کیا، افتتاح کیا اور سنگ بنیاد رکھا۔ ایک بڑے اجتماع سے خطاب کرتے ہوئے انھوں نے اعلان کیا کہ اس بار ارتھ کنبھ کے زائرین اکشے وٹ بھی دیکھ سکیں گے۔ انھوں نے کہا کہ حکومت پریاگ راج تک اچھی کنیکٹیویٹی کو یقینی بنانے کے لیے ہر کوشش کر رہی ہے۔ انھوں نے کہا کہ آج جو پروجیکٹ قوم کے نام وقف کئے گئے ہیں ان سے بنیادی ڈھانچے اور کنیکٹیویٹی دونوں کو بہتر بنانے میں مدد ملے گی۔ انھوں نےکہا کہ نیا ایئرپورٹ ٹرمینل کا کام ایک سال کی ریکارڈ مدت میں مکمل ہوا ہے۔ وزیر اعظم نے کہا کہ ارتھ کنبھ میں آنے والے بھگتوں کے لیے اس کو ایک بے مثال تجربہ بنانے کو یقینی بنانے کے لیے ہر ایک کوشش کی جارہی ہے۔ انھوں نے کہا کہ ہندوستان کے شاندار ماضی اور روشن مستقبل کو دکھانے کی بھی کوشش کی جارہی ہے۔ وزیر اعظم نے کہا کہ حکومت صاف ستھری گنگا کو یقینی بنانے کے لیے بھی کام کر رہی ہے۔ انھوں نے کہا کہ اس سلسلے میں سیویج ٹریٹمنٹ پلانٹ اور گھاٹوں کو خوبصورت بنانے کا کام لمبے عرصے تک چلے گا۔ وزیر اعظم نے کنبھ کو ہندوستان اور ہندوستانیت کی ایک علامت بتایا۔ انھوں نے کہا کہ یہ ہمیں متحد کرتا ہے اور ایک بھارت، شریشٹھ بھارت کی ایک جھلک پیش کرتا ہے۔ انھوں نے کہا کہ کنبھ میلے کا انعقاد صرف اعتقاد کا معاملہ ہی نہیں ہے بلکہ یہ وقار کا معاملہ بھی ہے اور کنبھ میں آنے والے ہر ایک شخص کا اچھی طرح دھیان رکھا جائے گا۔ انھوں نے کہا کہ ارتھ کنبھ یہ ظاہر کرے گا کہ ‘‘نیو انڈیا’’ میں کس طرح وراثت اور جدیدیت کا احاطہ کیا جائے گا۔ وزیر اعظم نے کہا کہ وہ ملک کو متنبہ کرنا چاہتے ہیں کہ کچھ طاقتیں عدلیہ پر غیر ضروری دباؤ ڈالنے کی کوشش کر رہی ہیں۔ انھوں نے کہا کہ یہ عناصر اپنے آپ کو تمام اداروں سے اوپر سمجھتے ہیں۔ ۔ ۔ ۔ ۔ ۔ ۔ ۔ ۔ ۔ ۔
کابینہ نے اسٹاک ہوم معاہدہ کے تحت درج فہرست سات متواتر نامیاتی آلوگی کے اجزاء کی تصدیق کو منظوری دی اور طریقہ کار کو آسان بنانے کے لیے مستقبل میں تصدیق کے لیے اپنے اختیارات سونپے

نئی دہلی، 07 اکتوبر: وزیر اعظم جناب نریندر مودی کی صدارت میں مرکزی کابینہ نے متواتر نامیاتی آلودگی کے اجزاء (پی او پی) کے بارے میں اسٹاک ہوم معاہدہ میں درج فہرست سات (7) کیمیکلز کی تصدیق کی منظوری دے دی ہے۔ کابینہ نے گھریلو ضابطوں کے تحت باضابطہ کیے گئے عمل کو منظم کرنے کے مقصد سے پی او پی کے سلسلے میں اپنے اختیارات مرکزی وزیر خارجہ (ایم ای اے) اور ماحولیات، جنگلات اور موسمیاتی تبدیلی (ایم ای ایف سی سی) کے وزیر کو سونپ دیے ہیں۔ اسٹاک ہوم معاہدہ انسانی صحت اور ماحولیات کو پی او پی سے بچانے کے لیے ایک عالمی معاہدہ ہے، جو شناخت شدہ کیمیاوی اجزاء ہیں جو ماحولیات میں بنے رہتے ہیں، زندہ ذی روح میں حیاتیاتی انبار جمع کرتے ہیں، انسانی صحت/ماحولیات پر منفی اثر ڈالتے ہیں اور ان میں طویل مسافتی ماحولیاتی نقل و حمل (ایل آر ای ٹی) کی خاصیت ہوتی ہے۔ پی او پی کے رابطہ میں آنے سے کینسر ہو سکتا ہے، مرکزی اور ارد گرد کے اعصابی نظام کو نقصان پہنچتا ہے، مدافعتی نظام سے متعلق امراض، تولیدی خرابیاں اور عام نومولودوں اور بچوں کی نشوونما میں رکاوٹ آ سکتی ہے۔ ممبر ممالک کے درمیان سنجیدہ سائنسی تحقیق، صلاح و مشورہ اور گفت و شنید کے بعد اسٹاک ہوم معاہدہ کے لیے مختلف ضمیموں میں درج فہرست ہیں۔ بھارت نے دفعہ (4) 25 کے مطابق 13 جنوری، 2006 کو اسٹاک ہوم معاہدہ کی تصدیق کی تھی جس نے اسے خود کو ایک ڈیفالٹ ’’آفٹ آؤٹ‘‘ حالت میں رکھنے کے قابل بنایا، تاکہ معاہدہ کے مختلف منسلکات میں ترمیم تب تک لاگو نہیں ہو سکے جب تک کہ تصدیق/قبولیت/منظوری/رضامندی کی دستاویز واضح طور پر اقوام متحدہ کی امانت میں جمع نہ ہو جائے۔ محفوظ ماحولیات فراہم کرنے اور انسانی صحت کے خطرات کو دور کرنے کی سمت میں اپنے عہد کو مد نظر رکھتے ہوئے، ماحولیات، جنگلات اور موسمیاتی تبدیلی کی وزارت (ایم او ای ایف سی سی) نے ماحولیاتی (تحفظ) قانون، 1986 کے التزامات کے تحت 5 مارچ 2018 کو ’متواتر نامیاتی آلودگی کے اجزاء کی ضابطہ کاری‘ کو نوٹیفائی کیا تھا۔ دیگر باتوں کے علاوہ ضابطہ کاری میں سات کیمیاؤں جیسے (1) کلور ڈیکون، (2) ہیکسا بروموڈی فینائل، (3) ہیکسا بروموڈی فینائل ایتھر اور ہیپٹا برومو ڈی فینائل ایتھر (کمرشیل اوکٹا-بی ڈی ای)، (4) ٹیٹرا برومو ڈی فینائل ایتھر اور پینٹا برومو ڈی فینائل ایتھر (کمرشیل پینٹا-بی ڈی ای)، (5) پینٹا کلورو بینزین، (6) ہیکسا برومو سائیکلوڈو ڈیکین، اور (7) ہیکسا کلورو بیوٹا ڈین کی پیداوار، تجارت، استعمال، درآمد اور برآمد پر پابندی لگا دی، جو اسٹاک ہوم معاہدہ کے تحت پی او پی کی شکل میں پہلے سے ہی درج فہرست ہیں۔ پی او پی کی تصدیق کے لیے کابینہ کی منظوری ماحولیات اور انسانی صحت کی حفاظت کے سلسلے میں اپنی بین الاقوامی ذمہ داریوں کو پورا کرنے کے بھارت کے عزم کو ظاہر کرتی ہے۔ یہ کنٹرول اقدام کو نافذ کرنے، انجانے میں پیدا شدہ کیمیاؤں کے لیے ایکشن پلان کی تشیکل و نفاذ، کیمیاوی مادّوں کے ذخیرہ کی ایجادات کو فروغ دینے اور جائزہ لینے کے ساتھ ساتھ قومی نفاذی منصوبہ (این آئی پی) کی تجدید کرنے کے لیے پی او پی پر حکومت کے عزم کو بھی ظاہر کرتا ہے۔ تصدیق کا عمل بھارت کو این آئی پی کو جدید بنانے میں عالمی ماحولیاتی سہولت (جی ای ایف) مالیاتی وسائل تک رسائی کے قابل بنائے گی۔
کابینہ نے ہولڈنگ /اصل سرکاری شعبے کی کمپنیوں کے بورڈ آف ڈائریکٹرز کو اپنی معاون کمپنیوں/یونٹوں /مشترکہ صنعتوں میں حصہ داری کے ڈس انویسٹمنٹ / بند کرنے کے عمل کرنے کی سفارش  کرنے اورشروع کرنے  کے اختیارات اور متبادل میکنزیم کے لئے  اختیارات تفویض کئے

وزیر اعظم جناب نریندر مودی کی قیادت میں مرکزی کابینہ نے ہولڈنگ /اصل سرکاری شعبے کی کمپنیوں کے بورڈ آف ڈائریکٹرز کو اپنی معاون کمپنیوں/یونٹوں /مشترکہ صنعتوں میں حصہ داری کے ڈس انویسٹمنٹ(اسٹریٹجک ڈس انویسٹمنٹ اورمائنارٹی حصہ کی فروخت دونوں)یا بند کرنے کے عمل کرنے کی سفارش کرنے اورشروع کرنے کے اختیارات تفویض کئے جانے تجویز کو منظور کیا۔کابینہ نے مہارتن سرکاری شعبے کی کمپنیوں کی ہولڈنگ / اصل سرکاری شعبے کی کمپنیوں کی معاون کمپنیوں /یونٹوں کو بند کئے جانے/مشترکہ صنعتوں میں حصص کی فروخت (مائنارٹی حصہ کی فروغ کے ڈس انویسٹمنٹ کو چھوڑ کر ) /ڈس انویسٹمنٹ (اسٹریٹجک ڈس انویسٹمنٹ اورمائنارٹی حصہ کی فروخت دونوں) کے لئے اصولی منظوری کے واسطے متبادل میکنزم کا اختیار بھی دیا ہے ۔ان کو اصل /ہولڈنگ سرکاری شعبہ کی کمپنی میں ڈس انویسٹمنٹ کرنے/بند کرنے کے عمل کا جائزہ لینے کا اختیار بھی تفویض کیا گیا ہے۔ اسٹریٹجک ڈس انویسٹمنٹ کے ٹرانزیکشن /بند کرنے کا جو عمل سرکاری شعبے کی کمپنی اختیار کرے گی وہ کھلا اور مسابقتی ٹینڈر کے اصولوں پر مبنی اور مقرر کئے گئے رہنما اصولوں کے مطابق ہونا چاہئے۔اسٹریٹجک ڈس انویسٹمنٹ کے لئے ایسے رہنما اصول ڈی آئی پی اے ایم نے مقرر کئے ہیں بند کرنے کے لئے ڈی پی ای کے ذریعہ رہنما اصول جاری کئے جائیں گے۔ اس وقت ہولڈنگ /اصل سرکاری شعبہ کی کمپنیوں کے بورڈ آف ڈائریکٹرس کو خالص مالیت کی کچھ آخری حدود کی شرط پر مالیاتی مشترکہ صنعتیں اور مکمل ملکیت والی معاون کمپنیاں قائم کرنے اور انضمام کرنے/قبضہ کرنے کے لئے ایکوٹی انویسٹمنٹ کے واسطے مہارتن میں ،نورتن اور منی رتن زمروں کے تحت اختیارات تفویض کئے گئے ہیں لیکن بورڈ کے پاس اپنی معاون کمپنیوں /یونٹوں /مشترکہ صنعتوں میں حصے کے ڈس انویسٹمنٹ /بند کرنے کے اختیارات میں ہیں۔البتہ مہارتن سرکاری شعبہ کی کمپنیوں کو اپنی معاون کمپنیوں میں شیئر ہولڈنگ کے مائنارٹی حصے کے ڈس انویسٹمنٹ کے کچھ محدود اختیارات دئے گئے ہیں۔ اس لئے ہولڈنگ /اصل مرکز ی سرکاری شعبہ کی کمپنیوں کو اپنی معاون کمپنیوں /یونٹوں کے ڈس انویسٹمنٹ (اسٹریٹجک ڈس انویسٹمنٹ اورمائنارٹی حصہ کی فروخت دونوں) کرنے/بند کرنے یا مشترکہ صنعتوں میں اپنی حصہ داری کو فروخت کرنے ،ایسی معاون کمپنیوں میں لگائے گئے سرمایہ /آپریشن کے سائز کا لحاظ کئے بغیر ،کابینہ /سی سی ای اے کی منظوری کی ضرورت تھی۔سرکاری شعبہ کی کمپنیوں کی موجودگی کو کم سے کم کرنے اور عملی ضرورت کے لئے نئی پی ایس ای پالیسی 2021 کے جذبے کے مطابق اس فیصلے کے ذریعہ اس معاملے میں مزید اختیارات تفویض کئے گئے ہیں۔ اس تجویز کا مقصد ہولڈنگ پی ایس ایز کے بورڈ آف ڈائریکٹرز کو فیصلے کرنے کے لئے زیادہ خود مختاری کی اجازت دے کر پی ایس ایز کے کام کاج میں اصلاح کرنا ہے، اور معاون کمپنیوں /یونٹس یا مشترکہ صنعتوں میں ان کی سرمایہ کاری سےبروقت باہر آنے کی سفارش کرنا ہے۔ جس سے انہیں مناسب وقت پر ایسی معاون کمپنیوں /یونٹوں/مشترکہ صنعتوں میں اپنی سرمایہ کاری کو مونٹائز کرنے یا نقصان میں چلنے والی اور خراب کارکردگی والی معاون کمپنی/یونٹ /مشترکہ صنعت کو مناسب وقت پر بند کرنے کا موقع بھی ملے گا۔ اس سے سرکاری شعبہ کی کمپنیوں کو کام کاجی /مالیاتی اخراجات کی بچت کرنے اور تیز رفتار سے فیصلہ سازی میں مدد ملے گی۔
مرکزی کابینہ نے بھارت اور بنگلہ دیش کے درمیان آفات کے بندوبست ، ابھرنے کی قوت اور شدت کو کم کرنے کے شعبے میں تعاون پر مفاہمتی قرارداد(ایم او یو ) کو منظوری دی

نئی دہلی 18 اگست2021: وزیراعظم جناب نریندر مودی کی صدارت میں مرکزی کابینہ کو جمہوریہ بھارت کی وزارت داخلہ کے تحت قومی آفات بندوبست اتھارٹی ( این ڈی ایم اے) اور آفات کے بندوبست اور راحت کی وزارت ، عوامی جمہوریہ بنگلہ دیش کے درمیان آفات کے بندوبست ، ابھرنے کی قوت اور شدت کو کم کرنے کے شعبے میں تعاون پر مارچ 2021 کو دستخط شدہ مفاہمتی قرارداد ایم او یو سے باخبر کرایا گیا۔ فوائد: اس مفاہمتی قرارداد کے تحت ایک ایسا نظام قائم کرنے کی کوشش کی جائے گی ، جس سے بھارت اور بنگلہ دیش دونوں ممالک ایک دوسرے کے آفات کے بندوبست کے نظام سے فائدہ حاصل کرسکیں گے۔ اس سے آفات کے بندوبست کے شعبے میں تیاری ، فوری بچا ؤ اور راحت کا کام اور صلاحیت سازی کے شعبوں کو بھی مضبوط کرنے میں مدد ملے گی۔ مفاہمتی قرارداد کی اہم خصوصیات : راحت ، فوری بچاؤ اور راحت کام ، تعمیر نو اور پھر سے پہلے والی حالت حاصل کرنا (ری کووری کے شعبے میں اپنے ملک میں ہونے والی سنگین آفات (قدرتی یا انسان کی پیدا کردہ ) کے وقت کسی بھی فریق کی درخواست پر ایک دوسرے کو مدد فراہم کرنا ۔ متعلقہ معلومات ، ریموٹ سینسنگ ڈیٹا اور دیگر سائنسی ڈیٹا کا تبادلہ کرنا اور فوری بچاؤ اور راحت کام کے تجربے / بہترین طریقوں ، ری کووری ، شدت کو کم کرنا اور ابھرنے کی قوت کو یقینی بنانے کے لئے صلاحیت سازی کا تبادلہ کرنا۔ جدید اطلاعاتی ٹکنالوجی ، پیشی وارننگ نظام ، ریموٹ سینسنگ اور نیوی گیشن خدمات کے شعبے میں تعاون بڑھانا۔ اس کے ساتھ ہی آفات سے متعلق تیاری ، فوری بچاؤ اور راحت کام اور شدت کو کم کرنے کے شعبے میں مہارت حاصل کرنے اور ریئل ٹائم ڈیٹا مشترک کرنے کے لئے بھی باہمی تعاون بڑھانا۔ آفات کے بندوبست کے شعبے میں افسران کی تربیت کی حمایت کرنا ۔ دونوں ملکوں کے درمیان باہمی طور پر مشترکہ آفات کے بندوبست سے متعلق مشق منعقد کرنا ۔ ڈیزاسٹ ریزیلیئنٹ کمیونٹیز بنانے کے لئے اسٹینڈرڈس ، جدید ٹکنالوجی اور آلات کا تبادلہ کرنا ۔ آفات بندوبست کے شعبے میں نصابی کتابوں ، رہنما اصولوں کے طور پر پبلکی کیشن اور مواد کا تبادلہ اور آفات کے بندوبست، خطرات کو کم کرنے اور ری کووری کے شعبے میں مشترکہ تحقیقی سرگرمیوں کو انجام دینا
وزیراعظم نریندرمودی اکونامکس ٹائم گلوبل بزنس سمٹ سے خطاب کریں گے

نئی دہلی،5مارچ :وزیراعظم ، جناب نریندرمودی 6مارچ ، 2020کو اکانومکس ٹائم گلوبل بزنس سمٹ ( سربراہ کانفرنس ) کے افتتاحی اجلاس سے خطاب کریں گے ۔ وزیراعظم جناب مودی دنیا بھرکے مندوبین سے بھی خطاب کریں گے ۔ گلوبل سمٹ بزنس 2020کا وسیع موضوع ہے ‘ایک بٹی ہوئی دنیا میں تخلیق کے لئے اشتراک :پائیدارترقی ’۔
وزیر اعظم نے ریسلر پوجا گہلوت کی ان کے روشن مستقبل کے لیے حوصلہ افزائی کی

اے این آئی کی جانب سے شیئر کیے گئے ایک ٹویٹ کا جواب دیتے ہوئے جس میں ریسلر، پوجا گہلوت خواتین کی 50 کلوگرام فری اسٹائل ریسلنگ میں کانسے کا تمغہ جیتنے کے بعد جذباتی ہو گئی تھیں، وزیراعظم نے پوجا گہلوت کی اس کے روشن مستقبل کے لیے حوصلہ افزائی کی۔ وزیر اعظم نے ٹویٹ کیا؛ ’’پوجا، آپ کا تمغہ جشن منانے کا متقاضی ہے، معذرت کا نہیں۔ آپ کی زندگی کا سفر ہمیں تحریک دیتا ہے، آپ کی کامیابی سے ہمیں خوشی ملی ہے۔ آپ کا مستقبل بڑے کاموں کے لیے ہے… چمکتی رہو! ‘‘ ۔۔۔۔۔۔۔۔۔۔۔ ش ح۔ا گ ۔ن ا۔ (2022۔08۔07)
وزیر اعظم 4 اگست کو شریمد راج چندر مشن، دھرم پور کے مختلف پروجیکٹوں کا افتتاح کریں گے اور سنگ بنیاد رکھیں گے

وزیر اعظم جناب نریندر مودی 4 اگست کو 4:30 بجے شام ویڈیو کانفرنسنگ کے ذریعے گجرات کے ولساڈ ضلع میں شریمد راج چندر مشن، دھرم پور کے مختلف پروجیکٹوں کا افتتاح کریں گے اور سنگ بنیاد رکھیں گے۔ وزیر اعظم، دھرم پور کے ولساڈ میں شریمد راج چندر اسپتال کا افتتاح کریں گے۔ پورے پروجیکٹ کی لاگت تقریباً 200 کروڑ روپے ہے۔ یہ 250 بستروں پر مشتمل ملٹی اسپیشلٹی ہسپتال ہے جس میں جدید طبی انفراسٹرکچر ہے جو خاص طور پر جنوبی گجرات کے علاقے کے لوگوں کو عالمی معیار کی تیسری طبی سہولیات فراہم کرے گا۔ وزیر اعظم شریمد راج چندر مویشی ہسپتال کا سنگ بنیاد بھی رکھیں گے۔ 150 بستروں پر مشتمل یہ ہسپتال تقریباً 70 کروڑ روپے کی لاگت سے تعمیر کیا جائے گا۔ یہ اعلی درجے کی سہولیات اور جانوروں کے ڈاکٹروں اور ذیلی عملے کی ایک وقف شدہ ٹیم سے لیس ہوگا۔ ہسپتال جانوروں کی دیکھ بھال اور دیکھ بھال کے لیے روایتی ادویات کے ساتھ ساتھ جامع طبی دیکھ بھال فراہم کرے گا۔ وزیر اعظم اس موقع پر شریمد راج چندر سنٹر آف ایکسیلنس فار ویمن کا سنگ بنیاد بھی رکھیں گے۔ اس کی تعمیر پر تخمینہ لاگت 40 کروڑ روپے ہوگی۔ اس میں تفریح کے لیے سہولیات، سیلف ڈیولپمنٹ سیشنز کے لیے کلاس رومز، آرام کی جگہیں ہوں گے۔ یہ 700 سے زیادہ قبائلی خواتین کو روزگار فراہم کرے گا اور بعد میں ہزاروں دیگر کو روزی روٹی فراہم کرے گا۔
وزیراعظم19 نومبر کو اترپردیش کا  دورہ کریں گے اور  6250 کروڑ  روپے سے زیادہ  کے کئی ترقیاتی پروجیکٹوں کا آغاز کریں گے

وزیراعظم جناب نریندر مودی 19 نومبر 2021 کو اتر پردیش کے مہوبہ اور جھانسی ا ضلاع کا دورہ کریں گے۔ پانی کے بحران کو حل کرنے کے ایک اہم اقدام کے طور پر وزیراعظم سہ پہر تقریبا 2 بج کر 45 منٹ پر مہوبہ میں مختلف پروجیکٹوں کا افتتاح کریں گے۔ یہ پروجیکٹ خطے میں پانی کی قلت کے مسئلے کو حل کرنے میں مدد کریں گے اور کسانوں کے لئے راحت فراہم کریں گے جس کی کافی ضرورت ہے۔ ان پروجیکٹوں میں ارجن سہایک پروجیکٹ، رتولی ویئر پروجیکٹ، بھاؤنی ڈیم پروجیکٹ اور مجھگاؤں – چلی اسپرنکلر پروجیکٹ شامل ہیں۔ ان پروجیکٹوں کی مجموعی لاگت 3250 کروڑ روپے سے زیادہ ہے اور ان کے چالوں ہونے سے مہوبہ، ہمیر پور، باندہ اور للت پور میں تقریبا 65000 ہیکٹئر اراضی کی آب پاشی میں مدد ملے گی اور خطے کے لاکھوں کسانوں کو فائدہ پہنچے گا۔ یہ پروجیکٹ خطے میں پینے کا صاف پانی بھی فراہم کریں گے۔ شام تقریبا سوا پانچ بجے وزیراعظم ایک پروگرام میں شرکت کریں گے، جس کے دوران وہ جھانسی میں گروتھا میں 600 ایم ڈبلیو کے الٹرا میگا سولر پاور پارک کا سنگ بنیاد رکھیں گے۔ یہ پارک تین ہزار کروڑ روپے سے زیادہ کی لاگت سے تعمیر کیا جا رہا ہے اور یہ سستی بجلی اور گرڈ کے استحکام سمیت دوہرا فائدہ فراہم کرے گا۔ وزیراعظم جھانسی میں اٹل ایکتا پارک کا بھی افتتاح کریں گے۔ سابق وزیراعظم جناب اٹل بہاری واجپئی کے نام پر تعمیر کردہ اس پارک پر 11 کروڑ روپے سے زیادہ کی لاگت آئی ہے جو 40 ہزار مربع میٹر کے علاقے پر محیط ہے۔ اس میں ایک لائبریری کے ساتھ ساتھ جناب اٹل بہاری واجپئی کا ایک مجسمہ بھی ہوگا۔ یہ مجسمہ معروف مجسمہ ساز جناب رام سوتر نے بنا یا ہے، جنہوں نے مجسمہ اتحاد میں بھی تعاون کیا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ش ح۔و ا۔ ق ر 12956U-
وزیر اعظم نے دھنتیرس کے موقع پر شہریوں کو مبارکباد دی

وزیراعظم جناب نریندر مودی نے دھنتیرس کے مبارک موقع پر شہریوں کو مبارکباد پیش کی ہے۔ صحت اور تندرستی کے ساتھ دھنتیرس کے قریبی تعلق کو اجاگر کرتے ہوئے وزیر اعظم نے بھارت کی روایتی دواؤں اور یوگا کی طرف عالمی توجہ مبذول کرانے کا اعتراف کیا اور ان شعبوں میں کام کرنے والوں کی کوششوں کی ستائش کی۔ انھوں نے گلوبل آیوش سربراہ کانفرنس میں اپنی حالیہ تقریر بھی شیئر کی۔ وزیر اعظم نے ٹویٹ کیا: ’’دھنتیرس کے مبارک موقع پر مبارکباد۔ ہماری قوم کے لوگوں کو اچھی صحت اور خوشحالی ملے۔ ہمارے معاشرے میں دولت پیدا کرنے کا جذبہ پروان چڑھتا رہے۔‘‘ ’’دھنتیرس کا صحت اور تندرستی کے ساتھ بھی گہرا تعلق ہے۔ حالیہ برسوں میں بھارت کی روایتی ادویات اور یوگا نے دنیا کی توجہ اپنی طرف مبذول کرائی ہے۔ میں ان شعبوں میں کام کرنے والوں کی ستائش کرتا ہوں۔ حالیہ گلوبل آیوش سربراہ کانفرنس میں اپنی تقریر شیئر کر رہا ہوں۔